****

**კურიკულუმი**

|  |  |  |  |
| --- | --- | --- | --- |
| **პროგრამის დასახელება** | | არქეოლოგია და ანტიკური ცივილიზაციები  Archaeology and Ancient Civilizations | |
| **მისანიჭებელი აკადემიური ხარისხი/**  **კვალიფიკაცია** | | ჰუმანიტარულ მეცნიერებათა მაგისტრი არქეოლოგიაში  MA in Archaeology | |
| **ფაკულტეტის დასახელება** | | ჰუმანიტარულ მეცნიერებათა ფაკულტეტი | |
| **პროგრამის ხელმძღვანელი/ხელმძღვანელები/**  **კოორდინატორი** | | პროფესორი ომარი ლანჩავა; ასოცირებული პროფესორი მერაბი ჭუმბურიძე | |
| **პროგრამის ხანგრძლივობა/მოცულობა (სემესტრი, კრედიტების რაოდენობა)** | | პროგრამის ხანგრძლივობა - 4 სემესტრი;  პროგრამის მოცულობა - 120 კრედიტი | |
| **სწავლების ენა** | | | ქართული |
| **პროგრამის შემუშავებისა და განახლების თარიღები;** | | |  |
| **პროგრამაზე დაშვების წინაპირობები (მოთხოვნები)** | | | |
| * ბაკალავრის/დიპლომირებული სპეციალისტის აკადემიური ხარისხი. * ერთიანი ეროვნული სამაგისტრო გამოცდის ჩაბარება. * საუნივერსიტეტო გამოცდა არქეოლოგიაში ტესტირების ფორმატით. | | | |
| **პროგრამის მიზნები** | | | |
| * საქართველოს კულტურული და ეკონომიკური განვითარების პერსპექტივების გათვალისწინებით,   ევროპულ საგანმანათლებლო სისტემაში არსებული თანამედროვე მოთხოვნების შესაბამისად, მოამზადოს  უმაღლესი განათლების II საფეხურისათვის განსაზღვრული კომპეტენციებით, სათანადო ცოდნითა და  შესაბამისი უნარ-ჩვევებით აღჭურვილი მაღალკვალიფიციური კადრები ადგილობრივი და საერთაშორისო  კვლევითი ცენტრებისა და არქეოლოგიური ექსპედიციებისათვის, რომლებიც მონაწილეობას მიიღებენ  არქეოლოგიური ძეგლების კვლევაში (არქეოლოგიური ძეგლების გამოვლენა, გათხრა, ფიქსაცია,  არტეფაქტების კამერალური დამუშავება, რესტავრაცია-კონსერვაცია, პუბლიკაციისათვის  მომზადება). საქართველოსათვის არქეოლოგია პრიორიტეტული დარგია და დიდი ყურადღება ექცევა  არქეოლოგიური ძეგლების კვლევას, რაც უპირველეს ყოვლისა საბიუჯეტო და საგრანტო დაფინანსების  გაზრდაში გამოიხატა. აკაკი წერეთლის სახელმწიფო უნივერსიტეტი საქართველოს ეროვნული მუზეუმის  ოთარ ლორთქიფანიძის არქეოლოგიის ცენტრთან და ქუთაისის სახელმწიფო მუზეუმთან მჭიდრო  თანამშრომლობით წარმატებით ახორციელებს ქუთაისისა და იმერეთის რეგიონის არქეოლოგიურ კვლევას.   * კადრების მომზადება კულტურული მემკვიდრეობის დაცვის, სხვადასხვა კულტურულ-საგანმანათლებლო   პროგრამებისა (მუზეუმები, ადგილობრივი და საერთაშორისო ძეგლთა დაცვითი პროგრამები) და  ტურიზმის სფეროსათვის.   * სწავლების შემდეგი საფეხურისათვის მომზადება. (დოქტურანტურა). | | | |
| **სწავლის შედეგები ( ზოგადი და დარგობრივი კომპეტენციები)**  **(სწავლის შედეგების რუქა ახლავს დანართის სახით, იხ. დანართი 2)** | | | |
| **ცოდნა და გაცნობიერება** | **მაგისტრს აქვს -** ღრმა და სისტემური ცოდნა:   * საველე არქეოლოგიური კვლევის მეთოდიკასა და საქართველოს არქეოლოგიაში (ანტიკური ეპოქის და ადრებიზანტიური ხანის არქეოლოგიური ძეგლების შესახებ); ეგეოსური სამყაროს ისტორიასა, არქეოლოგიასა და კულტურაში; ბერძნული და რომაული სამყაროს არქეოლოგიასა და ხელოვნებაში; ბიზანტიურ ცივილიზაციაში; ანტიკური ქვეყნების ისტორიასა და ეთნოლოგიაში; ანტიკური ხანის საქართველოს საომარ ხელოვნებაში; საქართველოს სოციოკულტურულ დინამიკასა და ეთნოლოგიაში; არქეოლოგიურ წყაროებში; ანტიკური ლიტერატურის პოეტიკაში და ენათმეცნიერებაში; ძველ ბერძნულ და ლათინურ ენებში; ერთ-ერთ უცხო (ინგლისურ, გერმანულ, ფრანგულ, რუსულ) ენაში; ინფორმაციულ ტექნოლოგიებში; სამეცნიერო წერის საფუძვლებში.   **მაგისტრი შეძლებს -**   * დარგის წყაროთმცოდნეობითი ბაზის და სამეცნიერო ლიტერატურის განხილვას და შეფასებას სამეცნიერო-კვლევითი მუშაობის ინტერდისციპლინარული მეთოდების მეშვეობით. სამეცნიერო ნაშრომის წერის პრინციპების და მათი გაფორმების წესების გამოყენებას. ინფორმაციის კლასიფიკაციას, ფაქტების შეჯერებას და არგუმენტაციას. * საქართველოს სხვადასხვა ეპოქის არქეოლოგიური ძეგლების გამორჩევას და   აღწერას. მათი ქრონოლოგიური და კულტურული კუთვნილების განსაზღვრას. ასევე მათგან ცალკეული ელემენტების გამოკვეთას და შეფასებას. არქეოლოგიური წყაროების სახეობების გარჩევას, მათი შემადგენლობის და დამზადების ტექნიკის განსაზღვრას, კლასიფიკაციას. ისტორიული წყაროების გამოყენებას, მათ ანალიზსა და შეფასებას.   * ანტიკური და ბიზანტიური ცივილიზაციების გავლენის განსაზღვრას ქართული კულტურის განვითარებაზე და თავის მხრივ ქართული ცივილიზაციის როლის გააზრებას ევროპის კულტურულ სივრცეში. ანტიკური ქვეყნების ისტორიის რაობის გააზრებას და ისტორიული პროცესის განვითარების კანონზომიერების ფლობას. * კლასიკური ენების და ლიტერატურის მნიშვნელობის გაცნობიერებას ანტიკური და ზოგადსაკაცობრიო კულტურული მემკვიდრეობის განვითარებაში. * განხილვას ანტიკური ცივილიზაციის მსოფლმხედველობრივი საფუძვლებისა და მისი განვითარების კანონზომიერებებისა. ანტიკური არქეტიპისათვის შესაბამისი ფილოლოგიური, ისტორიული და ზოგადად კულტუროლოგიური ხასიათის კომენტარების გაკეთებას. სიძველეთმცოდნეობითი სამეცნიერო ტერმინოლოგიური აპარატით ოპერირებას. * მოპოვებული არქეოლოგიური მასალების კვლევისას წარმოქმნილი ამოცანების გამოკვეთას. ახალი იდეების შემუშავების გზით მის წინაშე წარმოქმნილი ცალკეული სამეცნიერო პრობლემების არსში გარკვევას და მათი გადაჭრის გზების გაცნობიერებას. | | |
| **ცოდნის პრაქტიკაში გამოყენების უნარი** | **მაგისტრი შეძლებს:**   * არქეოლოგიური ძეგლების და მასალების დამოუკიდებელი კვლევას უახლესი მეთოდების და მიდგომების გამოყენებით. წარმოქმნილი კომპლექსური პრობლემების გადაწყვეტას ინტერდისციპლინარული ცოდნისა და დარგობრივი კომპეტენციების გამოყენებით. * საქართველოს არქეოლოგიურ ძეგლებზე მოპოვებული არქეოლოგიური მასალის ქრონოლოგიური და კულტურული კუთვნილების განსაზღვრას. ადგილობრივი და უცხოური არტეფაქტების გამოყოფას და კლასიფიცირებას, გამოკვლევას და თეორიულ ცოდნასთან დაკავშირებას. რესტავრაცია-კონსერვაციის მეთოდების გამოყენებას. * ანტიკური კულტურის აქტუალურ საკითხთა გააზრებას როგორც ანტიკურობასთან, ისე სხვა კულტურულ პლასტებთან მიმართებაში. ბერძენ-რომაელთა ეთნოსისადმი დამახასიათებელი ეთნიკური კულტურის ელემენტების გამოცნობას. * სამეცნიერო ლიტერატურაზე მუშაობა - სპეციალური და მულტიდისციპლინარული სამეცნიერო ლიტერატურის კითხვას, გააზრებას და კრიტიკულ ათვისებას. ისტორიის წყაროს აღწერას, მის გადმოცემას ზეპირად და წერითი ფორმით. ასევე წარმოქმნილი სამეცნიერო პრობლემების გადაწყვეტის ახალი და ორიგინალური გზების ძიებას. * მიღებული თეორიული და პრაქტიკული ცოდნისა და კვალიფიკაციის საფუძველზე, კვლევის თანამედროვე მეთოდების გამოყენებით სტრუქტურულად გამართული საკურსო და სამაგისტრო ნაშრომის შექმნას, მათ შორის საოფისე პროგრამების მეშვეობით. * ტექსტების, სურათების, დიაგრამის, ანიმაციის საშუალებით საპრეზენტაციო დოკუმენტების შექმნას. საოფისე პროგრამების მონაცემების ურთიერთგაცვლა და ოპერაციული სისტემების საშუალებით დოკუმენტების ორგანიზაციას და მართვას. * ბერძნული და ლათინურენოვანი წყაროების გამოყენებას - ავთენტური ტექსტების შერჩევა, თარგმნა, დამუშავება და კომენტირება. ლექსიკონებისა და მონაცემთა ბაზის გამოყენებას. * სასწავლო კურსის ფარგლებში საკვლევი საკითხის განსაზღვრა, სამეცნიერო მასალის მოძიებას, სისტემატიზაციას და ანალიზს. სამუზეუმო და საარქივო ფონდებზე მუშაობას. | | |
| **დასკვნის უნარი** | **მაგისტრი შეძლებს -**   * შესწავლილი მასალის საფუძველზე კვლევის წარმართვას - საკვლევი პრობლემის შესაბამისი წერილობითი და ნივთიერი წყაროების მოძიებისა და მათი დამოუკიდებელი დამუშავების გზით მოპოვებული რთული და არასრული ინფორმაციის კრიტიკული ანალიზის საფუძველზე დასაბუთებული დასკვნების ჩამოყალიბება. მსოფ­ლიო არქეოლოგიური პრო­ცე­სის ზო­გა­დ გა­აზ­რე­ბას და ამ პროცეს­ში სა­ქარ­თვე­ლოს არქეოლოგიური რე­ალ­ობ­ის ჩვე­ნე­ბას. * ანტიკური ცივილიზაციების, საქართველოს არქეოლოგიური მემ­კვიდ­რე­ობ­ისა და უახლესი აღმოჩენების ლოგიკურ ან­ალ­ი­ზს. მიღებული სამეცნიერო ინფორმაციის ინოვაციური სინთეზის მეშვეობით სა­კუ­თა­რი დაკ­ვირ­ვე­ბე­ბის წე­რი­ლო­ბი­თი თუ ზე­პი­რი სახით ჩამოყალიბებას. სამეცნიერო პრობლემათა გადაჭრის გზების მოძიებას და საკუთარი გადაწყვეტილებების არგუმენტირებას. * საკამათო საკითხებზე დისკუსიისათვის თანმიმდევრული და ლოგიკური არგუმენტების მკაფიოდ ფორმულირებას, განზოგადებას და სინთეზირებას საკუთარი კვლევის ინტერესების და მიზნების შესაბამისად. | | |
| **კომუნიკაციის უნარი** | **მაგისტრი შეძლებს -**   * მშობლიურ და უცხოურ ენაზე (უპირატესად ინგლისური) თავისი დასკვნების, არგუმენტაციის და კვლევის მეთოდების კომუნიკაციას დარგისა და მომიჯნავე სფეროს აკადემიურ თუ პროფესიულ საზოგადოებაში სპეციალური ტერმინოლოგიის და თანამედროვე საინფორმაციო-საკომუნიკაციო ტექნოლოგიების გამოყენებით. * საკუთარი სამეცნიერო შეხედულებების, მოსაზრებების, დასკვნების და არგუმენტების, კვლევის შედეგების ნარატიული ფორმით გადმოცემა და ზეპირი პრეზენტაციას. * პროფესიული საქმიანობის სფეროში სამეცნიერო დისკუსიაში და დებატებში მონაწილეობას. კამათში ეთიკური ნორმების გამოყენებით საკუთარი სამეცნიერო შეხედულებების დაცვას და არგუმენტირებას. * კვლევისათვის შესაბამისი ინფორმაციული წყაროების (მათ შორის ინტერნეტ-რესურსების) აღმოჩენას და გამოყენებას სამეცნიერო და სასწავლო პროცესში. საკუთარი და სხვისი კვლევის შედეგების სწორად კომენტირებას, ანოტირებას, რედაქტირებას და შეფასებას აკადემიური პატიოსნების სტანდარტების დაცვით. | | |
| **სწავლის უნარი** | **მაგისტრი შეძლებს -**   * შეძენილი ცოდნისა და უნარ-ჩვევების საფუძველზე სწავლის დამოუკიდებლად წარმართვას - ახალი სამეცნიერო-სასწავლო ინფორმაციის მოპოვება, შეთვისება და. ადეკვატურად გამოყენება. სამეცნიერო ბრუნვაში შემოსული ახალი სამეცნიერო მასალების გაცნობა-დამუშავებას. ახალი მეთოდების შესწავლას და გამოყენებას. დამოუკიდებელი მუშაობისათვის გამოყოფილი დროის სწორი მენეჯმენტის განხორცილებას. * არქეოლოგიის და მომიჯნავე სფეროებში თითოეული დისციპლინის სწავლის პროცესის თავისებურებების გაცნობიერებას. მათ დასაუფლებლად შესაბამისი სტრატეგიის მაღალ დონეზე დაგეგმვას და შესაბამისი მეთოდოლოგიის შერჩევას. * საკუთარი ცოდნისა და კომპეტენციების ობიექტურად შეფასებას და გაანალიზებას. * სამეცნიერო ინტერესების და საკვლევი მიმართულების განსაზღვრას. კვლევითი ნაშრომის (საკურსო და სამაგისტრო) დაგეგმვას, ამოცანების განსაზღვრას და შესრულებას. | | |
| **ღირებულებები** | * საკუთარი ქვეყნის ისტორიის და კულტურისადმი პატივისცემა, პატრიოტიზმი და ეროვნული სიამაყე. * საკაცობრიო ცივილიზაციის მიღწევათა გაზიარება და ფასეულებათა სისტემის აღიარება. * ტოლერანტული დამოკიდებულება ეროვნული, ეთნიკური, რელიგიური, კულტურული და პოლიტიკური უმცირესობების მიმართ. * პროფესიული ეთიკის პატივისცემა და მის ფორმირებაში მონაწილეობა. აკადემიური პატიოსნების პრინციპების დაცვა. * საკაცობრიო და პროფესიული ღირებულებისადმი თავისი და სხვების დამოკიდებულებების სწორად შეფასება. საკუთარი პასუხიმგებლობის გაცნობიერება საზოგადოების წინაშე. * არქეოლოგიასა და ანტიკურ ცივილიზაციებში შეძენილი თეორიული ცოდნის პრაქტიკული გამოყენების საფუძველზე ახალი ღირებულებების დამკვიდრებაში წვლილის შეტანა. | | |
| **სწავლების მეთოდები** | | | |
| * **ვერბალური (ზეპირი პრეზენტაცია)** - გამოიყენება პროფესორის მიერ მასალის გადაცემისას და სტუდენტის მიერ პრაქტიკული მუშაობისას. ის ხელს უწყობს სტუდენტში მოსმენის უნარის განვითარებას და თეორიული ინფორმაციის ათვისების გაადვილებას. * **ვიზუალური დემონსტრირება -** გამოიყენება პროფესორის მიერ სასწავლო მასალის გადაცემისას და სტუდენტის მიერ პრაქტიკული მუშაობისას. საილუსტრაციო მასალის (ფოტომასალა, ცხრილები, ნახაზები) დემონსტრირება დაფის, ტექნიკური საშუალებების, კომპიუტერის გამოყენებით - ხელს უწყობს სასწავლო მასალის აღქმას თვასაჩინოების სხვადასხვა საფეხურის მეშვეობით; ვიზუალურად წარმოაჩენს საკითხის არსს; აადვილებს თეორიული ინფორმაციის ათვისებას. * **დისკუსია -** ეხმარება სტუდენტს გამოიმუშავოს საკუთარი აზრის ჩამოყალიბების და დასაბუთების უნარი; ზრდის სასწავლო პროცესში სტუდენტის ჩართულობას; გამოუმუშავებს სტუდენტებს კამათის და დებატების ჩვევებს; ხელს უწყობს შესასწავლი მასალის გააზრება-გაცნობიერებას. * **წიგნზე მუშაობა -** მოიცავს ლექციაზე, პრაქტიკული და სტუდენტის დამოუკიდებელი მუშაობისასსასწავლო და სამეცნიერო ლიტერატურის და წერილობითი წყაროების კითხვას. ანვითარებს სათანადო მასალების მოპოვების ჩვევას; ხელს უწყობს მასალის ათვისება-გააზრების უნარის ჩამოყალიბებას. * **წერითი მუშაობა -** გამოიყენება სტუდენტის მიერ და გულისხმობს შემდეგი სახის აქტივობებს: საჭირო მასალების მოძიება და ჩანაწერების გაკეთება, სასწავლო და საპრეზენტაციო საკითხების დაკონსპექტება, თეზისების და რეფერატის შედგენა. * **პრობლემაზე დაფუძნებული სწავლება (PBL)** - სასწავლო მეთოდი, რომელიც ახალი ცოდნის მიღების და ინტეგრაციის პროცესის საწყის ეტაპად იყენებს პრობლემას. * **ევრისტიკული მეთოდი –** ეფუძნება სტუდენტების წინაშე დასმული ამოცანის ეტაპობრივ გადაწყვეტას, რომელიც ხორციელდება სწავლების პროცესში ფაქტების დამოუკიდებლად დაფიქსირებისა და მათ შორის კავშირების დანახვის გზით. * **გონებრივი იერიში (Brain storming) -** ეს მეთოდი გულისხმობს კონკრეტული თემის ფარგლებში რომელიმე საკითხის/პრობლემის შესახებ მაქსიმალურად მეტი, სასურველია განსხვავებული, აზრის, იდეის ჩამოყალიბებას და ხელს უწყობს პრობლემისადმი შემოქმედებითი მიდგომის განვითარებას. * **ინდუქციური მეთოდი** განსაზღვრავს ცოდნის ისეთ ფორმას, როდესაც სწავლის პროცესში მასალის გადმოცემისას პროცესი მიმდინარეობს კონკრეტულიდან ზოგადისაკენ. * **დედუქციური მეთოდი** განსაზღვრავს ცოდნის გადაცემის ისეთ ფორმას, რომელიც ზოგად ცოდნაზე დაყრდნობით ახალი ცოდნის აღმოჩენის ლოგიკურ პროცესს წარმოადგენს, ანუ პროცესი მიმდინარეობს ზოგადიდან კონკრეტულისაკენ. * **ანალიზის მეთოდი** გვეხმარება სასწავლო მასალის, როგორც ერთი მთლიანის, შემადგენელ ნაწილებად დაშლაში, ამით მარტივდება რთული პრობლების შიგნით არსებული ცალკეული საკითხების დეტალური გაშუქება. * **სინთეზის მეთოდი გულისხმობს შებრუნებულ პროცედურას,** ანუ ცალკეული საკითხების დაჯგუფებით ერთი მთლიანის შედგენას. ეს მეთოდი ხელს უწყობს პრობლების, როგორც მთელის დანახვის უნარის განვითარებას. | | | |
| **პროგრამის სტრუქტურა** | | | |
| * არქეოლოგია და ანტიკური ცივილიზაციების სამაგისტრო პროგრამა მოიცავს 120 კრედიტს. * პროგრამის სავალდებულო კურსები - 55 კრედიტი * პროგრამის არჩევითი კურსები - 30 კრედიტი * საკურსო ნაშრომი - 5 კრედიტი * სამაგისტრო ნაშრომი - 30 კრედიტი   **სასწავლო გეგმა იხ.დანართის სახით!**  **იხ დანართი 1.** | | | |
| **სტუდენტის ცოდნის შეფასების სისტემა და კრიტერიუმები/** | | | |
| სტუდენტთა მიღწევების შეფასება ხდება საქართველოს განათლებისა და მეცნიერების მინისტრის 2007 წლის 5 იანვრის №3 და 2016 წლის 18 აგვისტოს №102/ნ ბრძანებებით განსაზღვრული პუნქტების გათვალისწინებით:   * კრედიტის მიღება შესაძლებელია მხოლოდ სტუდენტის მიერ სილაბუსით დაგეგმილი სწავლის შედეგების მიღწევის შემდეგ, რაც გამოიხატება მე-6 პუნქტის “ა” ქვეპუნქტით გათვალისწინებული ერთ-ერთი დადებითი შეფასებით. * დაუშვებელია სტუდენტის მიერ მიღწეული სწავლის შედეგების ერთჯერადად, მხოლოდ დასკვნითი გამოცდის საფუძველზე შეფასება. სტუდენტის გაწეული შრომის შეფასება გარკვეული შეფარდებით უნდა ითვალისწინებდეს:   ა) შუალედურ შეფასებას;  ბ) დასკვნითი გამოცდის შეფასებას.   * სასწავლო კურსის მაქსიმალური შეფასება 100 ქულის ტოლია. * დასკვნითი გამოცდა არ უნდა შეფასდეს 40 ქულაზე მეტით. * დასკვნით გამოცდაზე გასვლის უფლება ეძლევა სტუდენტს, რომლის შუალედური შეფასებების კომპონენტებში მინიმალური კომპეტენციის ზღვარი ჯამურად შეადგენს არანაკლებ 18 ქულას.   დასკვნით გამოცდაზე სტუდენტის მიერ მიღებული შეფასების მინიმალური ზღვარი განისაზღვროს 15 ქულით.   * შეფასების სისტემა უშვებს:   **ხუთი სახის დადებით შეფასებას:**   1. ფრიადი – შეფასების 91-100 ქულა; 2. ძალიან კარგი – მაქსიმალური შეფასების 81-90 ქულა; 3. კარგი – მაქსიმალური შეფასების 71-80 ქულა; 4. დამაკმაყოფილებელი – მაქსიმალური შეფასების 61-70 ქულა; 5. საკმარისი – მაქსიმალური შეფასების 51-60 ქულა.   **ორი სახის უარყოფით შეფასებას:**   1. (FX) ვერ ჩააბარა – მაქსიმალური შეფასების 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება; 2. ჩაიჭრა – მაქსიმალური შეფასების 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი.  * მე-6 პუნქტით გათავისწინებული შეფასებების მიღება ხდება შუალედური შეფასებებისა და დასკვნითი გამოცდის შეფასების დაჯამების საფუძველზე. * საგანმანათლებლო პროგრამის სასწავლო კომპონენტში, FX-ის მიღების შემთხვევაში დამატებითი გამოცდა დაინიშნება დასკვნითი გამოცდის შედეგების გამოცხადებიდან არანაკლებ 5 დღეში.   სასწავლო კურსში სტუდენტის მიღწევების შეფასების დამატებითი კრიტერიუმები განისაზღვრება შესაბამისი სილაბუსით.  საკურსო და სამაგისტრო ნაშრომების შეფასების(შეფასება მოხდება ერთჯერადად) სისტემა გაწერილია შესაბამის სილაბუსებში. | | | |
| **დასაქმების სფეროები** | | | |
| **არქეოლოგია და ანტიკური ცივილიზაციების სამაგისტრო პროგრამა** კურსდამთავრებულს აძლევს დასაქმების შესაძლებლობას -   * საერთაშორისო და ადგილობრივი არქეოლოგიური ექსპედიციებში. * სამეცნიერო კვლევითი ცენტრებში. * სხვადასხვა პროფილის მუზეუმებში. * ტურისტული ორგანიზაციებში. * სასწავლო-სამეცნიერო დაწესებულებებში. * კულტურულ - საგანმანათლებლო პროგრამებში. * კულტურული მემკვიდრეობის დაცვისა და პოპულარიზაციის პროგრამებში. * კულტურულ ფასეულობათა ექსპერტიზაში. | | | |
| **სწავლისათვის აუცილებელი დამხმარე პირობები/რესურსები** | | | |
| * **პროგრამის განხორციელებისათვის გამოყენებული იქნება შემდეგი მატერიალური რესურსები** (სამეცნიერო კვლევების მატერიალურ-ტექნიკური ბაზა): * აწსუ ისტორია-არქეოლოგიის დეპარტამენტის არქეოლოგიის და სიძველეთმცოდნეობის მიმართულება. აწსუ სამეცნიერო ბიბლიოთეკა, უნივერსიტეტის და ჰუმანიტარულ მეცნიერებათა ფაკულტეტის კომპიუტერული რესურს-ცენტრები. კეთილმოწყობილი კაბინეტ-აუდიტორიები, მათ შორის აკადემიკოს ოთარ ლორთქიფანიძის სახელობის აუდიტორია. მიმართულების კომპიუტერული რესურს-ცენტრი (ინტერნეტში ჩართული სამი კომპიუტერი, შავი და ფერადი პრინტერი, სკანერი, ტელევიზორი). არქეოლოგიური მასალების ელექტრონული ბიბლიოთეკა. * აწსუ-სა და საქართველოს ეროვნული მუზეუმის ოთარ ლორთქიფანიძის არქეოლოგიის ცენტრის ერთობლივი მუდმივმოქმედი არქეოლოგიური ექსპედიცია და მისი ბაზა. * ქუთაისის ნ. ბერძენიშვილის სახელმწიფო ისტორიული მუზეუმი (სამეცნიერო ბიბლიოთეკა, ფონდები და ლაბორატორიები). * ქუთაისის ისტორიულ-არქიტექტურული მუზეუმ-ნაკრძალი და მის შემადგენლობაშ შემავალი ისტორიულ-არქეოლოგიური ძეგლები. * საქართველოს ეროვნული მუზეუმის არქეოლოგიის ცენტრი (სამეცნიერო ბიბლიოთეკა, ლაბორატორიები და მუდმივმოქმედი არქეოლოგიური ექსპედიციები). * პუბლიკაციების შესაძლებლობა აკაკი წერეთლის სახელმწიფო უნივერსიტეტის და ქუთაისის სახელმწიფო მუზეუმის სამეცნიერო შრომათა კრებულებში. * **სამაგისტრო პროგრამის განხორციელებაში აწსუ-სთან გაფორმებული ურთიერთთანამშრომლობის მემორანდუმის საფუძველზე მონაწილე დაწესებულებები:** * საქართველოს ეროვნული მუზეუმის ოთარ ლორთქიფანიძის არქეოლოგიის ცენტრი. * ქუთაისის სახელმწიფო ისტორიული მუზეუმი. * **სამაგისტრო პროგრამის განხორციელებაში მონაწილე ადამიანური რესურსები:**   საგანმანათლებლო პროგრამის რეალიზაცია ხდება აწსუ მაღალკვალიფიციური აკადემიური და მოწვეული პერსონალის მეშვეობით სასწავლო კურსების პროფილის შესაბამისად (6 სრული პროფესორი, 10 ასოცირებული პროფესორი, 1 ასისტენტ პროფესორი, 1 მოწვეული სპეციალისტი) –   1. ისტორიის მეცნიერებათა დოქტორი ო. ლანჩავა - აწსუ ისტორია-არქეოლოგიის დეპარტამენტის არქეოლოგიის მიმართულების ხელმძღვანელი და სრული პროფესორი; იმერეთის რეგიონის არქეოლოგიური კვლევების და კოლექციების უფროსი ზედამხედველი; აწსუ არქეოლოგიური ექსპედიციის ხელმძღვანელი; ქუთაისის სახელმწიფო ისტორიული მუზეუმის დირექტორი. 2. ისტორიის აკადემიური დოქტორი მ. ჭუმბურიძე - ისტორია-არქეოლოგიის დეპარტამენტის არქეოლოგიის მიმართულების ასოცირებული პროფესორი; აწსუ არქეოლოგიური ექსპედიციის წევრი. 3. ისტორიის აკადემიური დოქტორი რ. ისაკაძე - საქართველოს ეროვნული მუზეუმის ოთ. ლორთქიფანიძის არქეოლოგიის ცენტრის მეცნიერ-თანამშრომელი; ქუთაისის ისტორიულ-არქიტექტურული მუზეუმ-ნაკრძალის დირექტორი; აწსუ ისტორია-არქეოლოგიის დეპარტამენტის არქეოლოგიის მიმართულების ასოცირებული პროფესორი; აწსუ არქეოლოგიური ექსპედიციის წევრი. 4. ისტორიის აკადემიური დოქტორი ნ. ქარციძე - აწსუ ისტორია-არქეოლოგიის დეპარტამენტის არქეოლოგიის მიმართულების ასისტენტ პროფესორი; აწსუ არქეოლოგიური ექსპედიციის წევრი. 5. ისტორიის აკადემიური დოქტორი რ. მიქაუტაძე - აწსუ ისტორია-არქეოლოგიის დეპარტამენტის არქეოლოგიის მიმართულების ასოცირებული პროფესორი. 6. ისტორიის აკადემიური დოქტორი დ. შავიანიძე - აწსუ ისტორია-არქეოლოგიის დეპარტამენტის არქეოლოგიის მიმართულების ასოცირებული პროფესორი. 7. ისტორიის აკადემიური დოქტორი მ. ხვედელიძე - აწსუ ისტორია-არქეოლოგიის დეპარტამენტის არქეოლოგიის მიმართულების ასოცირებული პროფესორი. 8. ისტორიის აკადემიური დოქტორი ო. ნიშნიანიძე - აწსუ ისტორია-არქეოლოგიის დეპარტამენტის მსოფლიო ისტორიის მიმართულების სრული პროფესორი. 9. ფილოლოგიის მეცნიერებათა დოქტორი ნ. ჩიხლაძე - კლასიკური და რომანული ფილოლოგიის დეპარტამენტის სრული პროფესორი. 10. ფილოლოგიის აკადემიური დოქტორი ზ. ლილუაშვილი - კლასიკური და რომანული ფილოლოგიის დეპარტამენტის სრული პროფესორი. 11. ფილოლოგიის აკადემიური დოქტორი ნ. ფხაკაძე - ქართული ფილოლოგიის დეპარტამენტის ასოცირებული პროფესორი. 12. ფილოლოგიის აკადემიური დოქტორი ნ. წულეისკირი - ქართული ფილოლოგიის დეპარტამენტის ასოცირებული პროფესორი. 13. ფილოლოგიის მეცნიერებათა დოქტორი ე. ქორიძე - გერმანული ფილოლოგიის დეპარტამენტის სრული პროფესორი. 14. ფილოლოგიის აკადემიური დოქტორი ე. გაჩეჩილაძე - კლასიკური და რომანული ფილოლოგიის დეპარტამენტის ასოცირებული პროფესორი. 15. ფილოლოგიის აკადემიური დოქტორი ი. კიკვიძე - სლავისტიკის დეპარტამენტის სრული პროფესორი. 16. ფილოლოგიის აკადემიური დოქტორი მ. ალავიძე - ინგლისური ფილოლოგიის დეპარტამენტის ასოოცირებული პროფესორი. 17. ფილოლოგიის დოქტორი ნ. ბობოხიძე - სლავისტიკის დეპარტამენტის ასოცირებული პროფესორი. 18. ქ. ჭელიძე - კომპიუტერული ტექნოლოგიების დეპარტამენტის მოწვეული სპეციალისტი. | | | |

**დანართი 2**

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **კურსის დასახელება** | **კომპეტენციები** | | | | | |
| **ცოდნა და გაცნობიერება** | **ცოდნის პრაქტიკაში გამოყენების უნარი** | **დასკვნის გაკეთების უნარი** | **კომუნიკაციის უნარი** | **სწავლის უნარი** | **ღირებულებები** |
|  | | | | | | | |
| 1 | სამეცნიერო წერის საფუძვლები |  | X | X | X | X | X |
| 2 | საველე არქეოლოგიური კვლევის მეთოდიკა | X | X | X | X | X | X |
| 3 | ეგეიდა - ისტორია, არქეოლოგია, კულტურა | X | X |  |  |  | X |
| 4 | საომარი ხელოვნება ანტიკური ხანის საქართველოში | X | X | X |  |  |  |
| 5 | ისტორიული ეპოქის საქართველოს არქეოლოგია  (ანტიკ. და ადრებიზანტ. ხანა) | X | X | X |  | X | X |
| 6 | ბერძნული სამყაროს არქეოლოგია და ხელოვნება | X | X |  |  | X | X |
| 7 | საქართველოს სოციოკულტურული დინამიკა | X | X | X |  | X | X |
| 8 | საველე არქეოლოგიური პრაქტიკა | X | X |  | X | X | X |
| 9 | რომაული სამყაროს არქეოლოგია და ხელოვნება | X | X |  |  | X | X |
| 10 | ბიზანტიური ცივილიზაცია და საქართველო | X | X | X |  |  | X |
| 11 | ანტიკური სამყაროს ხალხთა ეთნოლოგია | X | X | X |  |  | X |
| 12 | ქალაქები და საქალაქო ცხოვრება ანტიკური ხანის  საქართველოში. | X | X | X |  |  |  |
| 13 | ანტიკური ქვეყნების ისტორიის წყაროთმცოდნეობა | X | X |  |  | X |  |
| 14 | უცხო ენა (ინგლისური) 1 | X | X |  | X | X |  |
| 15 | უცხო ენა (გერმანული) 1 | X | X |  | X | X |  |
| 16 | უცხო ენა (ფრანგული) 1 | X | X |  | X |  |  |
| 17 | უცხო ენა (რუსული) 1 | X | X |  | X |  |  |
| 18 | ძველი ბერძნული ენა | X | X | X | X | X | X |
| 19 | კომპიუტერული ტექნოლოგიები | X | X |  | X |  |  |
| 20 | უცხო ენა (ინგლისური) 2 | X | X |  | X | X |  |
| 21 | უცხო ენა (გერმანული) 2 | X | X |  | X | X | X |
| 22 | უცხო ენა (ფრანგული) 2 | X | X |  | X |  |  |
| 23 | უცხო ენა (რუსული) 2 | X | X | X | X | X | X |
| 24 | ლათინური ენა | X | X | X | X | X | X |
| 25 | ანტიკური ცივილიზაცია | X | X | X | X | X | X |
| 26 | საქართველოს ეთნოლოგია | X | X | X | X |  | X |
| 27 | ანტიკური ქვეყნების ისტორია | X | X | X |  | X |  |
| 28 | ლინგვისტურ მოძღვრებათა ისტორია (ანტიკური პერიოდი) | X | X | X | X |  |  |
| 29 | არქეოლოგიური წყაროები | X | X | X |  |  | X |
| 30 | ჩრდილოეთ შავიზღვისპირეთი ანტიკურ ხანაში | X | X |  |  | X | X |
| 31 | ანტიკური ლიტერატურის პოეტიკა | X | X | X | X | X | X |

დანართი 1

**სასწავლო გეგმა 2017-2019 წ.წ**

**პროგრამის დასახელება: არქეოლოგია და ანტიკური ცივილიზაციები**

**მისანიჭებელი კვალიფიკაცია:**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| № | კურსის დასახელება | ს/კ | კრ | დატვირთვის მოცულობა, სთ-ში | | | | ლ/პ/ლ/ჯგ | სემესტრი | | | | დაშვების წინაპირობა |
| სულ | საკონტაქტო | | დამ | I | II | III | IV |
| აუდიტორული | შუალედ.დასკვნითი გამოცდები |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| 1 | **პროგრამის ძირითადი კურსებიI** | | | | | | | | | | | | |
| I.1 | სამეცნიერო წერის საფუძვლები |  | 5 | 125 | 30 | 3 | 92 | 0/3/0/0 | x |  |  |  |  |
| I.2 | საველე არქეოლოგიური კვლევის მეთოდიკა |  | 5 | 125 | 30 | 3 | 92 | 1/0/0/1 | x |  |  |  |  |
| I.3 | ეგეიდა - ისტორია, არქეოლოგია, კულტურა |  | 5 | 125 | 30 | 3 | 92 | 1/0/0/1 | x |  |  |  |  |
| I.4 | საომარი ხელოვნება ანტიკური ხანის საქართველოში |  | 5 | 125 | 30 | 3 | 92 | 1/0/0/1 | x |  |  |  |  |
| I.5 | ისტორიული ეპოქის საქართველოს არქეოლოგია (ანტიკური და ადრებიზანტიური ხანა) |  | 5 | 125 | 30 | 3 | 92 | 1/0/0/1 |  | x |  |  |  |
| I.6 | ბერძნული სამყაროს არქეოლოგია და ხელოვნება |  | 5 | 125 | 30 | 3 | 92 | 1/0/0/1 |  | x |  |  |  |
| I.7 | საქართველოს სოციოკულტურული დინამიკა |  | 5 | 125 | 30 | 3 | 92 | 1/0/0/1 |  | x |  |  |  |
| I.8 | არქეოლოგიური პრაქტიკა |  | 5 |  |  |  |  |  |  | x |  |  |  |
| I.9 | რომაული სამყაროს არქეოლოგია და ხელოვნება |  | 5 | 125 | 30 | 3 | 92 | 1/0/0/1 |  |  | x |  |  |
| I.10 | ბიზანტიური ცივილიზაცია და საქართველო |  | 5 | 125 | 30 | 3 | 92 | 1/0/0/1 |  |  | x |  |  |
| I.11 | ანტიკური სამყაროს ხალხთა ეთნოლოგია |  | 5 | 125 | 30 | 3 | 92 | 1/0/0/1 |  |  | X |  |  |
| **სულ** | |  | **55** |  |  |  |  | **-** |  | | | |  |
|  | **არჩევითი საგნები II. 1** | | | | | | | | | | | | |
| 2.1 | ქალაქები და საქალაქო ცხოვრება ანტიკური ხანის საქართველოში |  | 5 | 125 | 30 | 3 | 92 | 1/0/0/1 | x |  |  |  |  |
| 2.2 | ანტიკური ქვეყნების ისტორიის წყაროთმცოდნეობა |  | 125 | 30 | 3 | 92 | 1/0/0/1 |
|  | **არჩევითი საგნები II. 2** |  |  |  |  |  |  |  |  |  |  |  |  |
| 2.3 | უცხო ენები (ინგლისური, გერმანული, ფრანგული, რუსული) 1 |  | 5 | 125 | 30 | 3 | 92 | 0/0/2/0 | x |  |  |  |  |
| 2.4 | ძველი ბერძნული ენა |  | 125 | 30 | 3 | 92 | 0/2/0/0 |
| 2.5 | კომპიუტერული ტექნოლოგიები |  | 125 | 30 | 3 | 92 | 0/0/2/0 |
|  | **არჩევითი საგნები III. 1** |  |  |  |  |  |  |  |  |  |  |  |  |
| 3.1 | უცხო ენები (ინგლისური, გერმანული, ფრანგული, რუსული) 2 |  | 5 | 125 | 30 | 3 | 92 | 0/0/2/0 |  | x |  |  |  |
| 3.2 | ლათინური ენა |  | 125 | 30 | 3 | 92 | 0/2/0/0 |
| 3.3 | ანტიკური ცივილიზაცია |  | 125 | 30 | 3 | 92 | 1/0/0/1 |
|  | **არჩევითი საგნები III. 2** |  |  |  |  |  |  |  |  |  |  |  |  |
| 3.3 | საქართველოს ეთნოლოგია |  | 5 | 125 | 30 | 3 | 92 | 1/0/0/1 |  | x |  |  |  |
| 3.4 | ანტიკური ქვეყნების ისტორია |  | 125 | 30 | 3 | 92 | 1/0/0/1 |
|  | **არჩევითი საგნები IV. 1** |  |  | 125 | 30 | 3 | 92 |  |  |  |  |  |  |
| 4.1 | ლინგვისტურ მოძღვრებათა ისტორია (ანტიკური პერიოდი) |  | 5 | 125 | 30 | 3 | 92 | 1/0/0/1 |  |  | x |  |  |
| 4.2 | არქეოლოგიური წყაროები |  | 125 | 30 | 3 | 92 | 1/0/0/1 |
|  | **არჩევითი საგნები IV. 2** |  |  |  |  |  |  |  |  |  |  |  |  |
| 4.3 | ჩრდილოეთ შავიზღვისპირეთი ანტიკურ ხანაში |  | 5 | 125 | 30 | 3 | 92 | 1/0/0/1 |  |  | x |  |  |
| 4.4 | ანტიკური ლიტერატურის პოეტიკა |  | 125 | 30 | 3 | 92 | 1/0/0/1 |
|  | **სულ** |  | **30** |  |  |  |  |  |  |  |  |  |  |
|  | **საკურსო და სამაგისტრო ნაშრომები V** |  |  |  |  |  |  |  |  |  |  |  |  |
| 5.1 | საკურსო ნაშრომი |  | 5 |  |  |  |  |  |  |  | x |  |  |
| 5.2 | სამაგისტრო ნაშრომი |  | 30 |  |  |  |  |  |  |  |  | x |  |
|  | **სულ** |  | **35** |  |  |  |  |  |  |  |  |  |  |
|  | **სულ** |  | **90** |  |  |  |  |  |  |  |  |  |  |